Օրգանիզմում դիֆթերիկ տոքսինի ազդեցության հետևանքով սինթեզվում են հակամիկրոբային և հակատոքսիկ հակամարմիններ` հակատոքսիններ, որոնք միասին ապահովում են Էկզոտոքսինի չեզոքացումը, հարուցչի էլիմինացիան և հետագա առողջացումը: Ռեկոնվալեսցենցիայի շրջանում ձևավորվում է հակատոքսիկ իմունիտետ, սակայն հնարավոր են նաև հիվանդության կրկնության դեպքեր: Կենսական կարևոր օրգան համակարգերում ֆունկցիոնալ խանգարումները և դեստրուկտիվ փոփոխությունները (հատկապես ծանր դեպքերի ժամանակ ոչ համապատասխան բուժման դեպքոմ) կարող են լինել անդարձելի և բերել մահացու ելքի հիվանդության ցանկացած փուլում: Տոքսիգեն շտամներով վարակվածների մեծամասնության մոտ կարող է զարգանալ հիվանդության ինապարանտ ձևը` բակտերիակրությունը: